pythainlp/thai-wiki-dataset-v4 huggingface dataset:
วัดกลางบางปะกง

วัดกลางบางปะกง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะกง อำเภอบางปะกง จังหวัดฉะเชิงเทรา มีเนื้อที่ตั้งวัด 39 ไร่ 3 งาน
วัดกลางบางปะกงตั้งวัด เมื่อ พ.ศ. 2436 โดยมีคหบดี 3 ท่าน ได้แก่ นายสมศักดิ์ นายหนู และนายตี๋ ได้ร่วมกันสร้งวัดบริเวณกลางหมู่บ้าน จึงเป็นเหตุให้ชื่อว่า "วัดกลางบางปะกง" ได้รับพระราชทานวิสุงคามสีมาและผูกพัทธสีมาฝังลูกนิมิตในปี พ.ศ. 2436 สมเด็จพระอริยวงศาคตญาณ (แพ ติสฺสเทโว) วัดสุทัศนเทพวรารามราชวรมหาวิหาร เป็นประธานในพิธี วัดได้รับพระราชทานวิสุงคามสีมาครั้งหลังเมื่อวันที่ 16 ตุลาคม พ.ศ. 2528
วัดมีอุโบสถสร้างใหม่ และอุโบสถเก่าสร้างด้วยไม้ทั้งหลัง หน้าบันไม้แกะสลัก ลวดลายวิจิตร มีวิหารจัตุรมุข มีเจดีย์เก่าย่อมุมสององค์อยู่หน้าอุโบสถด้านทิศตะวันตก มีจารึกระบุว่า สร้างเมื่อปี พ.ศ. 2442 ซุ้มกำแพงโบสถ์ด้านทิศตะวันออก มีข้อความระบุว่า สร้างมาเมื่อ พ.ศ. 2471 มีพระพุทธบาทจำลอง กว้าง 4 เมตร ประดิษฐานอยู่ที่มณฑปในวันเพ็ญกลางเดือนสี่ของทุกปีจะมีงานเทศกาลนมัสการพระพุทธบาทเป็นงานประจำปี มีโรงเรียนพระปริยัติธรร แผนกธรรม เปิดสอน เมื่อ พ.ศ. 2449
วัดเชิงเลน (จังหวัดพระนครศรีอยุธยา)

วัดเชิงเลน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลราชคราม อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 29 ไร่ 3 งาน 80 ตารางวา
ที่ตั้งเดิมของวัดตั้งอยู่ที่คลองโรงช้าง ชื่อว่า วัดสะแก้วป่าใหญ่ หรือ วัดสะแก้ว ต่อมา พ.ศ. 2370 ได้ย้ายมายังที่ตั้งปัจจุบัน เป็นที่ดินชายเลนตื้นเขินห่างจากที่ตั้งเดิมประมาณ 2 กิโลเมตร ใช้ชื่อว่า วัดชายเลน หรือ วัดตีนเลน ตามสภาพที่ตั้งวัด และได้รับอนุญาตตั้งวัดในปีนั้น วัดได้รับพระราชทานวิสุงคามสีมาเมื่อ พ.ศ. 2375 เขตวิสุงคามสีมากว้าง 15.20 เมตร ยาว 24.50 เมตร ทางวัดได้จัดสอนพระปริยัติธรรมตลอดมา โดย วัฒนธรรมอำเภอบางไทร สำนักงานวัฒนธรรมจังหวัดพระนครศรีอยุธยา
อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 4.50 เมตร ยาว 13.75 เมตร วิหารก่ออิฐถือปูน กว้าง3.15 เมตร ยาว 6.20 เมตร ศาลาการเปรียญสร้างด้วยคอนกรีต กว้าง 0.50 เมตร ยาว 19.50 เมตร กุฏิสงฆ์ จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง หอระฆัง ฌาปนสถานและสุสาน ปูชนียวัตถุมีพระประธานในอุโบสถ พร้อมกับพระพุทธรูปอื่น ๆ จำนวน 4 องค์ ที่วิหารมีพระพุทธรูปศิลาแลงจำนวน 4 องค์ และมีเจดีย์ใหญ่ 4 องค์ ตั้งอยู่ด้านหน้าอุโบสถสร้างเมื่อ พ.ศ. 2370
ชานจาแผ่น

ชานจาแผ่น หรือ เซียงจา  เป็นขนมจีนที่ทำจากผลชานจาของจีน เป็นแท่งและตัดเป็นแผ่น ๆ สีน้ำตาลอ่อนอมชมพูอ่อน หรือน้ำตาลแดง หนา 2 มิลลิเมตร และบรรจุในหลอดกระดาษทรงกระบอกในแบบดั้งเดิมสีแดง โดยปกติแล้วใช้กินเป็นของว่างรสหวานอมเปรี้ยวพร้อมกับชาหรือเป็นของว่างสำหรับเด็ก บางคนกินเพื่อลดรสขมของยาสมุนไพรจีน
การจัดจำหน่าย.
ชานจาแผ่น (เซียงจา) มีจำหน่ายทั่วไปในประเทศจีน ตลาดย่านคนเชื้อสายจีนทั้งในเอเชียและประเทศทางตะวันตก มีขนาดที่หลากหลายโดยทั่วไปที่ขายในประเทศไทยมีเส้นผ่านศูนย์กลางประมาณ 25 มิลลิเมตร ในขณะที่บางยี่ห้อมีขนาด 35–40 มิลลิเมตร ความหนาโดยทั่วไป 2 มิลลิเมตร
ปัจจุบันชานจาแผ่นเพิ่มประเภทน้ำตาลต่ำและไร้สารเติมแต่งซึ่งมักมีสีที่ซีดอ่อนกว่าแบบธรรมดา เพื่อมุ่งเป้าไปที่ผู้ใส่ใจสุขภาพ สามารถซื้อได้ในประเทศจีน แต่มีปริมาณไม่มากในต่างประเทศ
รูปแบบอื่นที่พบได้แก่ แบบตัดเป็นแท่งหรือเป็นก้อนทรงลูกบาศก์ ซึ่งเป็นชั้นคล้ายขนมชั้น
ในประเทศไทย.
มักเรียก "ชานจาแผ่น" ในชื่อ "เซียงจา" บางครั้งยังเรียก "เซียงจาบ๊วยแผ่น" หรือ "บ๊วยแผ่นเซียงจา" ซึ่งเป็นเพียงการอ้างอิงขนมที่มีรสเปรี้ยวแบบบ๊วย ทั้งที่ไม่มีส่วนประกอบของบ๊วย ต่างจาก"บ๊วยแผ่น" ที่ทำจากบ๊วยโดยตรงและมักผลิตเป็นแผ่นยาวบาง
รวมทั้งบางครั้งมีการเข้าใจผิดว่าชานจาคือพุทราจีนชนิดหนึ่งด้วย
ระเบียบข้อบังคับด้านสุขภาพ.
สีผสมอาหาร.
องค์การอาหารและยาสหรัฐ (US FDA) ได้ตรวจยึดชานจาแผ่นหลายครั้ง เนื่องจากตรวจพบ Ponceau 4R (E124, Acid Red 18) ซึ่งเป็นสีผสมอาหารที่ไม่ผ่านการอนุมัติ Ponceau 4R ยังคงอนุญาตให้ใช้ในยุโรป เอเชีย และออสเตรเลีย แต่ไม่ผ่านการรับรองจาก US FDA ในปี พ.ศ. 2549 คณะกรรมการอาหารและยาแห่งประเทศจีนได้ประกาศอาหารที่ไม่ได้มาตรฐานซึ่งรวมชานจาแผ่นจาก 3 บริษัทมีการผสมสารเพิ่มสีแดงที่เป็นสารก่อมะเร็งผสมอยู่ เมื่อปี พ.ศ. 2557 ในประเทศไทยคณะกรรมการอาหารและยา (อย.) ได้ระบุว่ามีการขึ้นทะเบียนการนำเข้าชานจาแผ่น จาก 8–9 บริษัทแต่ยังไม่พบว่าเป็น 3 บริษัทดังกล่าว
ปัจจุบัน ชานจาแผ่นบางยี่ห้อมีสีผสมอาหาร Allura Red AC (FD& C #40) (สีแดง) ซึ่งในยุโรปเป็นสีผสมอาหารที่ไม่แนะนำให้เด็กบริโภค และมีระเบียบข้อบังคับการห้ามใช้สีผสมอาหารในเดนมาร์ก เบลเยียม ฝรั่งเศส และสวิตเซอร์แลนด์
น้ำตาล.
โดยทั่วไปผลชานจาสด อาจช่วยในการควบคุมและรักษาสมดุลของกลุ่มอาการผิดปกติทางเมแทบอลิก (Metabolic Syndrome) ให้ดีขึ้นและการไหลเวียนของเลือด อย่างไรก็ตามชานจาแผ่นแบบทั่วไปทำขึ้นการเติมน้ำตาลจำนวนมาก ทำให้ไม่มีผลที่ดีในทางสุขภาพ
วัดเชิงท่า (อำเภอบางปะอิน)

วัดเชิงท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเกิด อำเภอบางปะอิน จังหวัดพระนครศรีอยุธยา มีเนื้อที่ตั้งวัด 42 ไร่ 57 ตารางวา มีที่ธรณีสงฆ์จำนวน 2 แปลง เนื้อที่ 16 ไร่ 32 ตารางวา ทางทิศตะวันออก ติดต่อกับแม่น้ำเจ้าพระยา ปัจจุบันมี พระอธิการวิเชียร อภิวณฺโท
วัดเชิงท่าตั้งวัดเมื่อ พ.ศ. 2225 ในสมัยอยุธยา ได้รับพระราชทานวิสุงคามสีมาเมื่อ พ.ศ. 2230 เขตวิสุงคามสีมา กว้าง 40 เมตรยาว 80 เมตร วในสมัยกรุงศรีอยุธยาเป็นราชธานี มีพ่อค้าชาวจีนให้เรือสำเภาล่มกลางน้ำแม่น้ำตรงบริเวณหน้าวัดเชิงท่าปัจจุบัน
อาคารเสนาสนะที่สำคัญ ได้แก่ อุโบสถ กว้าง 7.50 เมตร ยาว 19.70 เมตร สร้างเมื่อ พ.ศ. 2225 ศาลาการเปรียญ กว้าง 11.85 เมตร ยาว 20.45 เมตร สร้างเมื่อ พ.ศ. 2490 หอสวดมนต์ กว้าง 3.55 เมตรยาว 12.90 เมตร สร้างเมื่อ พ.ศ. 2490 กุฏิสงฆ์ จำนวน 8 หลัง เป็นอาคารไม้ 7 หลัง เป็นอาคารครึ่งตึกครึ่งไม้ 1 หลัง วิหาร กว้าง 4.50 เมตร ยาว 16 เมตร สร้างเมื่อ พ.ศ. 2500 เป็นอาคารไม้ ศาลาธรรมสังเวช 1 หลัง และหอระฆัง 1 หลัง ปูชนียวัตถุ ได้แก่ พระประธานประจำอุโบสถ ปางพุทธชินราชจำลอง ขนาดหน้าตักกว้าง 59 นิ้ว สูง 79 นิ้ว พระประธานประจำศาลาการเปรียญปางมารวิชัย ขัดสมาธิ ขนาดหน้าตักกว้าง 37 นิ้ว สูง 49 นิ้ว สร้างเมื่อวันที่ 9 มีนาคม พ.ศ. 2500 และระพุทธรูปเก่าแก่อายุกว่า 100 ปี เนื้อสัมฤทธิ์ ศิลปะขอม ปางห้ามสมุทร ทรงยืน สูง 18 นิ้ว กว้าง 5 นิ้ว ผิวพระเป็นสนิมเขียว พบพระพุทธรูปนี้ขึ้นจากน้ำหน้าวัดเชิงท่า
วัดสิงห์คูยาง

วัดสิงห์คูยาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกสำโรง อำเภอโคกสำโรง จังหวัดลพบุรี ที่ดินที่ตั้งวัดมีเนื้อที่ 23 ไร่ 3 งาน 72 ตารางวา
วัดสงห์คูยาง สร้างขึ้นเป็นวัดนับตั้งแต่ประมาณ พ.ศ. 2365 ชาวบ้านเรียก วัดบ้านโคกสำโรง มีเรื่องเล่าว่า วัดสิงห์คูยางได้รกร้าง กลายเป็นป่ารกร้าง ด้านหลังของวัดมีสระน้ำ 4 สระ คือ สระบัว สระยาง มีต้นยางใหญ่อยู่ที่คันคูสระ 2 ต้น และสระหน้าโบสถ์ ต่อมามีภิกษุเดินธุดงค์มาปักกรดที่บริเวณนี้ ท่านมีอาคมทางไสยศาสตร์แก่กล้า เมื่อชาวบ้านเกิดเจ็บป่วย ท่านได้ทำน้ำมนต์แจกชาวบ้านให้นำไปอาบและดื่มกิน จนหาย อาการป่วยก็บรรเทา เมื่อเจ็บป่วยกันทั้งบ้านเพราะโรคลุกรามระบาด รักษาไม่ทัน ท่านจึงทำน้ำมนต์ลงในสระกลางวัด แล้วชาวบ้านตักน้ำนั้นไปอาบ ดื่มกินก็หายจากอาการป่วยไข้หมดสิ้น ทำให้ชาวบ้านเลื่อมใส ท่านก็ได้จำพรรษาอยู่ที่วัดร้างนี้ และได้ตั้งวัดขึ้นเรียกว่า วัดบ้านสามโรง ต่อมา พ.ศ. 2381 ผู้มีจิตศรัทธานามว่า "สิงห์" ได้บูรณะวัดครั้งใหญ่ และประกอบกับสระลูกหนึ่งในวัดที่มีต้นยางใหญ่อยู่ที่คันคู จึงเปลี่ยนชื่อวัดมาเป็น "วัดสิงห์คูยาง" วัดได้รับพระราชทานวิสุงคามสีมาในราว พ.ศ. 2400
อาคารเสนาสนะประกอบด้วย อุโบสถ ศาลาการเปรียญ กุฏิสงฆ์ วิหาร ศาลาอเนกประสงค์ ศาลาบำเพ็ญกุศล พระประธานในอุโบสถ เป็นพระพุทธรูปหินสลัก ชาวบ้านเรียก "หลวงพ่อตากแดด" ประดิษฐานอยู่ในวิหารเก่า
เตสเลอวิม รอมือนีเย!

เตสเลอวิม รอมือนีเย!  เป็นเพลงชาติของสาธารณรัฐประชาชนโรมาเนียซึ่งภายหลังเป็นสาธารณรัฐสังคมนิยมโรมาเนีย ใช้งานในช่วง ค.ศ. 1953–1975 ผู้แต่งเนื้อเพลง คือ เอวเจน ฟรุนเซอ (Eugen Frunză) และดัน เดชลิว (Dan Deșliu) ผู้แต่งทำนองเพลง คือ มาเตย์ ซอกอร์ (Matei Socor) เนื้อหาว่าด้วยความเป็นพี่เป็นน้องของโรมาเนียกับสหภาพโซเวียต และสรรเสริญอุดมการณ์ลัทธิเลนิน
ในคริสต์ทศวรรษ 1960 มีการตัดข้อความที่อ้างถึง "ผู้ปลดแอกโซเวียต" ออกไปตามนโยบาย กำจัดอิทธิพลคอมมิวนิสต์ ของโรมาเนีย
ใน ค.ศ. 1975 มีการนำเพลง "เอสกริสเปตรีกอลอร์อูนีเร" (E scris pe tricolor unire) มาใช้แทน โดยเพลงนี้ได้เป็นเพลงชาติของโรมาเนียจนถึงเพียง ค.ศ. 1977
เนื้อร้อง.
(*) หมายถึง ร้องซ้ำ 2 เที่ยว
กรู ฮาเล็ม บรึนต์ลันน์

กรู ฮาเล็ม บรึนต์ลันน์ ([ˈɡruː ˈhɑ̀ːlɛm ˈbrʉ̀ntlɑnː] ; ชื่อเมื่อเกิด กรู ฮาเล็ม; Gro Harlem, 20 เมษายน 1939) เป็นนักการเมืองชาวนอร์เวย์ อดีตนายกรัฐมนตรีนอร์เวย์สามสมัย (1981, 1986–1989 และ 1990–1996) และอดีตผู้อำนวยการใหญ่องค์การอนามัยโลกจากปี 1998 ถึง 2003 ประธานคณะกรรมการบรึนต์ลันน์ผู้ทำรายงานบรึนต์ลันน์เกี่ยวกับการพัฒนาอย่างยั่งยืน
บรึนต์ลันน์ศึกษาในสาขาวิชาแพทยศาสตร์ เธอเป็นสมาชิกของพรรคแรงงาน และเข้าร่วมคณะรัฐบาลในปี 1974 ในฐานะรัฐมนตรีกระทรวงสิ่งแวดล้อม เธอเป็นนายกรัฐมนตรีหญิงคนแรกของนอร์เวย์ ในวันที่ 4 กุมภาพันธ์ 1981 และออกจากตำแหน่งเมื่อ 14 ตุลาคม 1981 ก่อนจะกลับมาดำรงตำแหน่งเมื่อ 9 พฤษภาคม 1986 ถึง 16 ตุลาคม 1989 ก่อนจะกลับมาดำรงตำแหน่งในสมัยที่สามเมื่อ 3 พฤศจิกายน 1990 เธอเป็นหัวหน้าพรรคแรงงานนับตั้งแต่ปี 1981 ถึง 1992 หลังจากเธอลาออกจากตำแหน่งนายกรัฐมนตรีโดยฉับพลันในปี 1996 ก่อนจะเข้าสู่ฐานะผู้นำระดับนานาชาติด้านการพัฒนาอย่างยั่งยืนและสาธารณสุข เธอขึ้นเป็นอธิบดีองค์การอนามัยโลก และเป็นทูตพิเศษเรื่องการเปลี่ยนแปลงของสภาพภูมิอากาศของสหประชาชาติในปี 2007 ถึง 2010 นอกจากนี้ยังเป็นรองประธานดิเอลเดอส์ และอดีตรองประธานของกลุ่มสังคมนิยมสากล
บรึนต์ลันน์มีมุมมองทางการเมืองอยู่ในปีกกลางของพรรค เธอสนับสนุนการเป็นสมาชิกของนอร์เวย์ในสหภาพยุโรปในประชามติปี 1994 ระหว่างดำรงตำแหน่งนายกรัฐมนตรี เธอได้รับการเรียกขานเป็น "มารดาของชาติ"
ผู้อำนวยการใหญ่องค์การอนามัยโลก

ผู้อำนวยการใหญ่องค์การอนามัยโลก  เป็นผู้นำองค์การอนามัยโลก แต่งตั้งและมีหน้าที่รับผิดชอบต่อสภาอนามัยโลก (WHA) ผู้อำนวยการใหญ่คนปัจจุบันคือ เตโวโดรส อัดฮาโนม แต่งตั้งเมื่อ 1 กรกฎาคม 2017
รายชื่อผู้อำนวยการใหญ่องค์การอนามัยโลก.
ต่อไปนี้เป็นรายชื่อของผู้อำนวยการใหญ่องค์การอนามัยโลก
อัางอิง.
<templatestyles src="Reflist/styles.css" />
วัดสารนาถธรรมาราม

วัดสารนาถธรรมาราม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทางเกวียน อำเภอแกลง จังหวัดระยอง ปัจจุบันมีเนื้อที่ตั้งวัด 61 ไร่ 3 งาน 56 ตารางวา
วัดสารนาถธรรมารามสร้างขึ้นเมื่อ พ.ศ. 2487 โดยพระมหารัชชมังคลาจารย์ เจ้าอาวาสวัดสัมพันธวงศ์ กรุงเทพ เริ่มแรกมีเนื้อที่ 56 ไร่ 49 ตารางวา หลังได้วางศิลาฤกษ์รากฐานเสร็จ ก็เกิดสงครามเอเชียบูรพาขึ้น ทำให้การก่อสร้างต้องหยุดไป แต่ได้มีการสร้างต่อภายหลัง มีงานสมโภชอุโบสถ เมื่อวันที่ 25 มกราคม พ.ศ. 2506
อุโบสถ กว้าง 32 เมตร ยาว 46 เมตร ยอดโบสถ์เป็นบรมธาตุเจดีย์กว้าง 7 เมตร หลังคาลาดลด 4 ชั้น ประดับช่อฟ้าใบระกา พร้อมกระดิ่ง 16 ใบ ทำพิธีฉลองพระประธานเมื่อ พ.ศ. 2499 พระประธานนามว่า "พระพุทธโธ" ภายในอุโบสถเป็นสถานที่บรรจุพระบรมสารีริกธาตุและพระพุทธรูป องค์พระประธานจำลองมาจากพระพุทธชินราช จากนั้นได้สร้างกำแพงแก้วรอบอุโบสถ เจดีย์เล็ก ทรงระฆังแบบลังกา 38 องค์ เท่ากับมงคล 38 ประการ ที่ 4 มุมของกำแพงแก้ว มีการจำลองพระปฐมเจดีย์ พระธาตุพนม พุทธคยา ประเทศอินเดีย และพระบรมธาตุไชยา
บัชชาร์ชิยา

บัชชาร์ชิยา ([baʃ.tʃǎr.ʃi.ja]) เป็นตลาดเก่าแก่ในซาราเยโว และศูนย์กลางด้านประวัติศาสตร์และวัฒนธรรมของเมือง บัชชาร์ชิยาสร้างขึ้นในศตวรรษที่ 15 เมื่ออีซาเบก อีซาโกวิช ตั้งเมืองซาราเยโว
บัชชาร์ชิยาตั้งอยู่บนฝั่งทางเหนือของแม่น้ำมิลยัตสกาในเทศบาลเมืองเก่าซาราเยโว อาคารสำคัญบริเวณรอบบัชชาร์ชิยา เช่น มัสยิดกาซี ฮุสเรฟเบก, มัสยิดจักรพรรดิ, โมรีชาฮาน, โบสถ์เก่าซาราเยโว, วิเยชนิตซา, หอนาฬิกา และเซบิลย์
เจสัน โมโมอา

โจเซฟ เจสัน นามาแคฮา โมโมอา (เกิด 1 สิงหาคม พ.ศ. 2522) เป็นนักแสดงและผู้อำนวยการผลิตชาวอเมริกัน 
เขาเปิดตัวด้านการแสดงในในบทในซีรีส์ดราม่าแอคชั่นรวมเรื่อง "เบย์วอช: ฮาวาย" (1999–2001) ซึ่งตามมาด้วยการรับบทโรนอน เดกซ์ในซีรีส์นิยายวิทยาศาสตร์ของซายฟายเรื่อง "สตาร์เกตแอตแลนทิส" (2005–2009), คัล โครโก ในสองซีซันแรกของซีรีส์ดราม่าแฟนตาซีของเอชบีโอเรื่อง "มหาศึกชิงบัลลังก์" (2011–2012), Declan Harp จากซีรี่ส์ดราม่าประวัติศาสตร์ของ ดิสคอเวอร์รีแชนแนล เรื่อง "ฟรอนเทียร์" (2016–2018) และ Baba Voss ในซีรีส์นิยายวิทยาศาสตร์ของแอปเปิลทีวี+ เรื่อง "ซี" (2019–ปัจจุบัน) โมโมอาได้รับเลือกให้เป็นนักแสดงนำในซีรีส์สองชุดหลังสุด
นอกวงการโทรทัศน์โมโมอาได้แสดงเป็น อาร์เธอร์ เคอร์รี / อควาแมน ในจักรวาลขยายดีซี (DCEU) ตั้งแต่ปี พ.ศ. 2559 เขาแสดงนำในภาพยนตร์ปี ค.ศ. 2018 ในชื่อเดียวกัน และจะรับบทเดิมในเรื่อง "อควาแมน กับอาณาจักรสาบสูญ" (2023) โมโมอาจะรับบท ดันคัน ไอดาโฮ ในภาพยนตร์ดัดแปลงจากนิยายวิทยาศาสตร์เรื่อง "ดูน" ในปี พ.ศ. 2564 และเขารับบทเป็น ดังเต เรเยส วายร้ายในภาพยนตร์เรื่อง "เร็ว..แรงทะลุนรก 10" และภาพยนตร์แนวผจญภัยแฟนตาซี "ไมน์คราฟต์ มูฟวี่" (2025).
มัสยิดจักรพรรดิ

มัสยิดจักรพรรดิ (บอสเนีย: "Careva džamija"; ตุรกี: "Hünkâr Camii"; Emperor's Mosque) เป็นสถานที่สำคัญในซาราเยโว ประเทศบอสเนียและเฮอร์เซโกวีนา, สร้างขึ้นในปี 1457 เป็นมัสยิดแรกนับตั้งแต่บอสเนียถูกออตโตมันปกครอง และเป็นมัสยิดโดมย่อยเดี่ยวที่ใหญ่ที่สุดในประเทศ มัสยิดสร้างขึ้นด้วยสถาปัตยกรรมแบบออตโตมัน มัสยิดสร้างขึ้นเพื่อระลึกถึงจักรพรรดิสุลต่านเมห์เม็ดแห่งคอนสแตนติโนเปิล
เอ็นร้อยหวาย

เอ็นร้อยหวาย  หรือ เอ็นส้นเท้า (calcaneal tendon) เป็นเอ็นกล้ามเนื้อด้านหลังขาส่วนล่าง เอ็นร้อยหวายเป็นเอ็นกล้ามเนื้อที่หนาที่สุดในร่างกายมนุษย์ ทำหน้าที่ยึดกล้ามเนื้อแพลนทาริส กล้ามเนื้อแกสตรอคนีเมียส (น่อง) และกล้ามเนื้อโซเลียสเข้ากับกระดูกส้นเท้า เอ็นร้อยหวายทำงานร่วมกับกล้ามเนื้อเหล่านี้ในการเหยียดข้อเท้า (plantar flexion) และการงอเข่า (ไม่รวมกล้ามเนื้อโซเลียส)
ความผิดปกติของเอ็นร้อยหวายรวมถึงเอ็นร้อยหวายอักเสบ เอ็นร้อยหวายเสื่อม เอ็นร้อยหวายฉีกขาด หรือมีคอเลสเตอรอลสะสมจนเป็นกระเหลืองที่ผิวหนัง
คำว่า Achilles tendon ปรากฏในค.ศ. 1693 ตามชื่ออคิลลีส วีรบุรุษในเทพปกรณัมกรีก
โครงสร้าง.
เอ็นร้อยหวายเชื่อมกล้ามเนื้อเข้ากับกระดูกเช่นเดียวกับเอ็นกล้ามเนื้ออื่น ๆ มีตำแหน่งอยู่ที่ด้านหลังขาส่วนล่าง เอ็นร้อยหวายเชื่อมกล้ามเนื้อแกสตรอคนีเมียสและกล้ามเนื้อโซเลียสเข้ากับปุ่มกระดูกส้นเท้า โดยมีจุดเริ่มใกล้ส่วนกลางของน่อง ก่อนจะสอดเข้าส่วนกลางหลังกระดูกส้นเท้า และมีส่วนปลายล่างของเอ็นที่แผ่ออก
เอ็นร้อยหวายคลุมด้วยพังผืดและผิวหนัง มองเห็นได้ชัดที่ด้านหลังกระดูกขาส่วนล่าง บริเวณที่เป็นช่องว่างประกอบด้วยเนื้อเยื่อเกี่ยวพันชนิดโปร่งบางและเนื้อเยื่อไขมัน มีถุงน้ำไขข้อ (synovial bursa) วางตัวระหว่างเอ็นกับส่วนบนของกระดูกส้นเท้า เอ็นร้อยหวายเป็นเอ็นกล้ามเนื้อที่หนาที่สุดในร่างกายมนุษย์ สามารถรองรับความเค้นภาระ (load stress) ได้ 3.9 เท่าของน้ำหนักตัวขณะเดิน และ 7.7 เท่าของน้ำหนักตัวขณะวิ่ง
หน้าที่.
เอ็นร้อยหวายทำงานร่วมกับกล้ามเนื้อแกสตรอคนีเมียสและกล้ามเนื้อโซเลียสในการเหยียดข้อเท้าผ่านเส้นประสาททิเบียล นอกจากนี้เอ็นร้อยหวายและกล้ามเนื้อแกสตรอคนีเมียสยังทำงานร่วมกับกล้ามเนื้ออื่น เช่น แฮมสตริง กล้ามเนื้อไบเซ็ปส์ ฟีเมอริส และกล้ามเนื้อป็อปลิเทียสในการงอเข่า
เนื่องจากเส้นใยเอ็นร้อยหวายขดเป็นเกลียวประมาณ 90 องศา เส้นใยจากกล้ามเนื้อแกสตรอคนีเมียสจึงโน้มไปยึดกับส่วนนอกของกระดูก ขณะที่เส้นใยจากกล้ามเนื้อโซเลียสเอนไปยึดใกล้กับแนวกลางของกระดูก
ที่มา.
ฟิลิป เวอร์เฮเยน นักกายวิภาคศาสตร์ชาวเฟลมิชบันทึกถึงเอ็นร้อยหวายในชื่อ "the cord of Achilles" ในตำรา "Corporis Humani Anatomia" (ค.ศ. 1693) โดยอิงจากตำนานของอคิลลีส วีรบุรุษที่เมื่อครั้งยังเป็นทารกถูกธิทีส ผู้เป็นมารดาจุ่มในแม่น้ำสติกซ์เพื่อให้ร่างกายแข็งแกร่ง แต่ส้นเท้าไม่ได้สัมผัสน้ำ จึงกลายเป็นจุดอ่อนที่ทำให้เขาถูกสังหารในสงครามกรุงทรอย อย่างไรก็ตามฮิปพอคราทีส แพทย์ชาวกรีก กล่าวถึงเอ็นร้อยหวายเป็นครั้งแรกในชื่อ "tendo magnus" (เอ็นใหญ่) และนักกายวิภาคศาสตร์ก่อนเวอร์เฮเยนเรียกเอ็นนี้ว่า "เอ็นฮิปพอคราทีส" (chorda Hippocratis)
เอ็นร้อยหวายรู้จักอีกชื่อคือเอ็นส้นเท้า (calcaneal tendon) ซึ่งเป็นชื่อที่บรรยายในเชิงวิทยาศาสตร์ โดยคำว่า calcaneal มาจาก calcaneus ที่หมายถึงกระดูกส้นเท้า
วัดหนองโว้ง

วัดหนองโว้ง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลเมืองบางยม อำเภอสวรรคโลก จังหวัดสุโขทัย ที่ดินตั้งวัดเนื้อที่ 76 ไร่ 2 งาน 95.80 ตารางวา มีแม่น้ำยมไหลผ่านด้านหลังวัด 
วัดหนองโว้งตั้งวัดเมื่อ พ.ศ. 2242 เดิมเรียกว่า วัดหนองโอ่ง ต่อมาเปลี่ยนเป็นวัดหนองโว้ง เนื่องจากน้ำฝนได้กัดเซาะตลิ่งจนพังจึงทำให้เป็นเว้าโค้ง ได้รับพระราชทานวิสุงคามสีมา เมื่อพ.ศ. 2399 ได้รับการสถาปนาขึ้นเป็นพระอารามหลวง ตั้งแต่วันที่ 22 มีนาคม พ.ศ. 2536 ด้านการศึกษา ทางวัดได้เปิดสอน พระปริยัติธรรมทั้งแผนกธรรมและแผนกบาลี กับทั้งแผนกสายสามัญ โดยมีโรงเรียน คือ โรงเรียนวัดหนองโว้งวิทยา เป็นโรงเรียนพระปริยัติธรรมแผนกสามัญศึกษา ประจำอำเภอสวรรคโลก ตั้งแต่ พ.ศ. 2537 เปิดสอนตามหลักสูตรโรงเรียนพระปริยัติธรรมแผนกสามัญศึกษา มัธยมศึกษาตอนต้น ตอนปลาย พ.ศ. 2534 สังกัดกรมการศาสนา กระทรวงศึกษาธิการ สอนตามหลักสูตรการศึกษาขั้นพื้นฐาน 2544 สังกัดกองพุทธศาสนศึกษา สำนักงานพระพุทธศาสนาแห่งชาติ
วัดหนองโว้งมีปูชนียวัตถุที่สำคัญ คือ พระพุทธรูปหลวงพ่อสองพี่น้อง เป็นพระพุทธรูปสมัยสุโขทัย ปางมารวิชัย 2 องค์ เนื้อทองสำริด ขนาดหน้าตักกว้าง 39 นิ้ว และ 31.9 นิ้ว ตามลำดับ พบเมื่อ พ.ศ. 2456 โดยชาวบ้านหนองโว้งได้บุกถางป่าบริเวณบ้านปากน้ำซึ่งอยู่ห่างจากบ้านหนองโว้งประมาณ 4 กิโลเมตร พบซากอุโบสถเก่าซึ่งหักพังเป็นเนินดินสูง ลักษณะคล้ายจอมปลวก มีต้นไม้และเถาวัลย์ปกคลุมหนาแน่น เมื่อขุดดินจึงพบพระพุทธรูปจำนวน 4 องค์ องค์ใหญ่ 2 องค์ และองค์เล็ก 2 องค์ ชาวบ้านได้มอบให้พระอุปัชฌาย์พุกเจ้าอาวาสวัดหนองโว้งสมัยนั้น 2 องค์ ส่วนอีก 2 องค์ ได้อัญเชิญไปประดิษฐานไว้ที่วัดปากน้ำ หลวงพ่อสองพี่น้องนั้นแต่เดิมได้อัญเชิญพระพุทธรูปที่ได้มาประดิษฐานไว้ที่มณฑปเนื่องจากยังมิได้ก่อสร้างพระวิหาร ต่อมาจึงได้สร้างพระวิหารเมื่อ พ.ศ. 2472 เพื่อประดิษฐาน ทุกปีจะมีงานฉลองพระพุทธรูป โดยกำหนด ขึ้น 12 ค่ำ ถึง 15 ค่ำและแรม 1 ค่ำ เดือนสามของทุกปี
สุรศักดิ์ ชิงนวรรณ์

สุรศักดิ์ ชิงนวรรณ์ (เกิด 21 ตุลาคม พ.ศ. 2506) อดีตสมาชิกสภาผู้แทนราษฎรจังหวัดสระแก้ว เขต 3 สังกัดพรรคพลังประชารัฐ 1 สมัย อดีตสมาชิกสภาองค์การบริหารส่วนจังหวัดสระแก้ว
ประวัติ.
สุรศักดิ์ เกิดวันที่ 21 ตุลาคม พ.ศ. 2506 ที่ อำเภออรัญประเทศ จังหวัดสระแก้ว เป็นบุตรนายสมชาย นางกิมเตียง ชิงนวรรณ์ ด้านครอบครัวสมรสกับนางขวัญใจ ชิงนวรรณ์ (สกุลเดิม : จิตตะเสนีย์) มีบุตร 3 คน
สำเร็จการศึกษาระดับปริญญาโท รัฐศาสตรมหาบัณฑิต สาขาการเมืองการปกครอง จาก มหาวิทยาลัยธรรมศาสตร์
การทำงาน.
สุรศักดิ์ เคยดำรงตำแหน่งเป็นผู้จัดการห้างหุ้นส่วนนวรรณ์ จำกัด รับเหมาก่อสร้าง และผู้จัดการตลาดเดชไทย (โรงเกลือ)
งานการเมือง.
สุรศักดิ์ เคยเป็นสมาชิกสภาเทศบาลตำบลอรัญประเทศ ในช่วงปี พ.ศ. 2533 ถึง พ.ศ. 2537 จากนั้นได้รับเลือกเป็นสมาชิกสภาจังหวัดสระแก้ว ในช่วง พ.ศ. 2538 ถึง พ.ศ. 2541 และดำรงตำแหน่งเป็นสมาชิกสภาองค์การบริหารส่วนจังหวัดสระแก้ว ในช่วง พ.ศ. 2542 ถึง พ.ศ. 2555 
สุรศักดิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายสรวงศ์ เทียนทอง จากพรรคเพื่อไทย ไปได้ 
สมาชิกสภาผู้แทนราษฎร.
สุรศักดิ์ ชิงนวรรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การปฏิวัติเฮติ

การปฏิวัติเฮติ  คือการก่อการกำเริบที่ประสบความสำเร็จของทาสที่ปลดปล่อยตนเองจากการปกครองแบบอาณานิคมของฝรั่งเศสในแซ็ง-ดอแม็งก์ซึ่งปัจจุบันคือรัฐเอกราชเฮติ การลุกขึ้นต่อต้านเริ่มขึ้นเมื่อวันที่ 22 สิงหาคม ค.ศ. 1791 และสิ้นสุดใน ค.ศ. 1804 ด้วยเอกราชของอดีตอาณานิคม การปฏิวัตินี้มีผู้เข้าร่วมทั้งชนผิวดำ ชนสองเชื้อชาติ ชาวฝรั่งเศส ชาวสเปน ชาวอังกฤษ และชาวโปแลนด์ โดยอดีตทาสอย่างตูแซ็ง ลูแวร์ตูร์ ได้กลายเป็นวีรบุรุษผู้มีบารมีมากที่สุดของเฮติ การปฏิวัติเฮติเป็นการก่อการกำเริบของทาสเพียงครั้งเดียวที่นำไปสู่การก่อตั้งรัฐที่ปราศจากความเป็นทาส (แม้จะไม่ปราศจากแรงงานบังคับ) และปกครองโดยอดีตเชลยและผู้ที่ไม่ใช่ชนผิวขาว ในปัจจุบัน เหตุการณ์นี้ได้รับการพิจารณาว่าเป็นช่วงเวลาสำคัญช่วงหนึ่งในประวัติศาสตร์ของโลกแอตแลนติก
ผลกระทบของการปฏิวัติเฮติที่มีต่อสถาบันทาสนั้นเป็นที่สัมผัสได้ทั่วทวีปอเมริกา การสิ้นสุดของอำนาจปกครองของฝรั่งเศสและการเลิกทาสในอดีตอาณานิคมแซ็ง-ดอแม็งก์ตามมาด้วยการปกป้องและรักษาเสรีภาพที่อดีตทาสได้มา และด้วยความร่วมมือของชนผิวสีที่เป็นเสรีชนอยู่แล้ว พวกเขาก็ได้รับเอกราชจากชนผิวขาวยุโรป การปฏิวัตินี้เป็นตัวแทนการก่อการกำเริบของทาสครั้งใหญ่ที่สุดนับตั้งแต่ครั้งที่สปาร์ตากุสเป็นผู้นำการลุกขึ้นต่อต้านสาธารณรัฐโรมันซึ่งไม่ประสบความสำเร็จเมื่อเกือบ 1,900 ปีก่อน และท้าทายความเชื่อที่มีมายาวนานของชาวยุโรปเกี่ยวกับสถานะและสมรรถภาพของชนผิวดำและความสามารถของทาสที่จะบรรลุและรักษาเสรีภาพของตนเอง ความสามารถในการจัดระเบียบโครงสร้างและการยืนหยัดของกลุ่มผู้ก่อการภายใต้แรงกดดันเป็นแรงบันดาลใจให้เกิดเรื่องราวที่สร้างความตกตะลึงและตื่นตระหนกแก่เจ้าของทาสในซีกโลกตะวันตก
ดูน (ภาพยนตร์ พ.ศ. 2564)

ดูน (มีชื่อบนหน้าจอว่า Dune: Part One) เป็นภาพยนตร์นิยายวิทยาศาสตร์แนวมหากาพย์อเมริกันที่ออกฉายในปี ค.ศ. 2021 กำกับโดย เดอนี วีลเนิฟว์ พร้อมบทภาพยนตร์โดย จอน สเปตส์, เดอนี วีลเนิฟว์ และ อีริก รอธ เป็นครั้งแรกของการวางแผนดัดแปลงสองส่วนจากนวนิยายชื่อเดียวกันปี ค.ศ. 1965 โดยแฟรงค์ เฮอร์เบิร์ต ซึ่งจะครอบคลุมเนื้อหาประมาณครึ่งแรกของหนังสือ ภาพยนตร์เรื่องนี้นำแสดงโดยทีมนักแสดง ได้แก่ ทิโมธี ชาลาเมต์, รีเบคกา เฟอร์กูสัน, โอสการ์ อิซาอัก, จอช โบรลิน, สเต็ลลัน สกอชกวด, เดฟ บอทิสตา, สตีเฟน แมกคินลีย์ เฮนเดอร์สัน, เซ็นเดยา, เดวิด ดัสมอลเชิน, จาง เจิ้น, ชารอน ดันแคน-บริวสเตอร์, ชาร์ลอตต์ แรมพลิง, เจสัน โมโมอา และ ฆาบิเอร์ บาร์เดม
"ดูน" ออกฉายรอบปฐมทัศน์ของโลกในงานเทศกาลภาพยนตร์นานาชาติเวนิสครั้งที่ 78 ในวันที่ 3 กันยายน พ.ศ. 2564 และเข้าฉายในโรงภาพยนตร์ในสหรัฐแบบ 3 มิติในวันที่ 22 ตุลาคม พ.ศ. 2564 โดยวอร์เนอร์บราเธอส์พิกเชอส์ ฉายพร้อมกันบนสตรีมมิ่งเอชบีโอแม็กซ์เปิดบริการ 31 วัน ภาพยนตร์ได้รับการตอบรับที่ดีจากนักวิจารณ์ ทำรายได้ 402 ล้านดอลลาร์สหรัฐ หนึ่งสัปดาห์หลังภาพยนตร์ออกฉาย มีการประกาศสร้าง "Dune: Part Two" โดยมีกำหนดออกฉายวันที่ 15 มีนาคม พ.ศ. 2567
เทสลาบอต (ออพติมัส)

ออพติมัส  หรือที่รู้จักในชื่อ เทสลาบอต (Tesla Bot) เป็นหุ่นยนต์ฮิวแมนนอยด์สำหรับวัตถุประสงค์ทั่วไปภายใต้การพัฒนาโดยบริษัท เทสลา เป็นแนวความคิดที่ได้ประกาศในงานวันปัญญาประดิษฐ์ (AI Day) เมื่อวันที่ 19 สิงหาคม ค.ศ. 2021 อีลอน มัสก์ ซีอีโอของบริษัทกล่าวระหว่างงานว่า เทสลาจะสร้างต้นแบบหุ่นยนต์นี้ภายในปี ค.ศ. 2022 มัสก์ได้กล่าวว่า เขาคิดว่าออพติมัส "มีศักยภาพที่จะมีความสำคัญมากกว่าธุรกิจยานยนต์เมื่อเวลาผ่านไป"
ข้อมูลจำเพาะ.
เทสลาบอตอาจจะมีความสูง 5'8" (173 ซม.) และหนัก 125 ปอนด์ (57 กก.) จากการนำเสนอที่จัดขึ้นระหว่างงาน AI Day เทสลาบอตจะถูก"ควบคุมโดยระบบเอไอเดียวกันกับที่เทสลากำลังพัฒนาสำหรับระบบ ADAS ที่ใช้ในรถยนต์" และยกของได้หนัก 45 ปอนด์ (20 กก.) เป้าหมายให้หุ่นยนต์เข้ามาทำกิจกรรมที่ "น่าเบื่อ" ที่ต้องทำเป็นประจำทุกวันเช่นการซื้อของ
กระแสตอบรับ.
ปฏิกิริยาแรก.
หลังจากจัดงานไม่นาน สื่อสิ่งพิมพ์จำนวนมากตั้งข้อสงสัยเกี่ยวกับแนวคิดนี้ "Bloomberg News" อ้างว่าผลิตภัณฑ์ดังกล่าวประกอบด้วย "ภารกิจคืบคลาน" และอยู่นอกเหนือ "ความคิดริเริ่มด้านพลังงานสะอาดของบริษัท" "The Verge" ตั้งข้อสังเกตว่า "ประวัติศาสตร์ของเทสลาเต็มไปด้วยความคิดเพ้อฝันที่ไม่เคยปรากฏ... ดังนั้นจึงไม่มีใครคาดเดาได้ ว่าเทสลาบอตที่ใช้งานได้จะได้เห็นจริงหรือไม่" ในขณะที่บทบรรณาธิการกล่าวว่า เทสลาบอตถูกอธิบายว่าเป็น "คนโง่เขลาที่แปลกประหลาดและยอดเยี่ยม" "เดอะวอชิงตันโพสต์" แย้งในทำนองเดียวกันว่า "เทสลามีประวัติของไทม์ไลน์ที่กล่าวเกินจริงและมีแนวโน้มที่จะใช้เวลามากเกินกว่ากำหนดในการเปิดตัวผลิตภัณฑ์และการนำเสนอต่อนักลงทุน"
สะพานละติน

สะพานละติน  หรือ สะพานปรินซีป  เป็นสะพานที่สร้างในยุคจักรวรรดิออตโตมันในซาราเยโว ประเทศบอสเนียและเฮอร์เซโกวีนา ข้ามแม่น้ำมิลยัตสกา
ปลายทิศเหนือของสะพานเป็นจุดเกิดเหตุลอบปลงพระชนม์ อาร์ชดยุกฟรันซ์ แฟร์ดีนันท์ แห่งออสเตรีย โดยกัฟรีโล ปรินซีป ในปี 1914 ซึ่งนำไปสู่วิกฤตการณ์เดือนกรกฎาคมและสงครามโลกครั้งที่หนึ่งในที่สุด ในสมัยยูโกสลาเวีย สะพานนี้เป็นที่รู้จักในชื่อ "สะพานปรินซีป" ("Principov most" / Принципов мост) ตั้งชื่อเพื่อเป็นอนุสรณ์แด่ผู้ก่อเหตุลอบปลงพระชนม์
วิเยชนิตซา

ศาลาว่าการกรุงซาราเยโว  หรือรู้จักในชื่อ วิเยชนิตซา  เป็นอาคารที่ทำการหนึ่งของรัฐบาลและจุดน่าสนใจในซาราเยโว ประเทศบอสเนียและเฮอร์เซโกวีนา ออกแบบในปี 1891 โดยกาแร็ล ปาร์ฌีก สถาปนิกชาวเช็ก ปัจจุบันเป็นที่ทำการของนายกเทศมนตรีกรุงซาราเยโว
ประเทศกัมพูชาในพาราลิมปิกฤดูร้อน 2020

ประเทศกัมพูชา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกัมพูชาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
หมู่เกาะแฟโรในพาราลิมปิกฤดูร้อน 2020

หมู่เกาะแฟโร จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งหมู่เกาะแฟโรได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศจอร์เจียในพาราลิมปิกฤดูร้อน 2020

ประเทศจอร์เจีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศจอร์เจียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 13 คน เข้าร่วมการแข่งขันใน 6 ชนิดกีฬา
ประเทศกรีเนดาในพาราลิมปิกฤดูร้อน 2020

ประเทศกรีเนดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกรีเนดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
ประเทศเลโซโทในพาราลิมปิกฤดูร้อน 2020

ประเทศเลโซโท จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเลโซโทได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศไลบีเรียในพาราลิมปิกฤดูร้อน 2020

ประเทศไลบีเรีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศไลบีเรียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศมาลาวีในพาราลิมปิกฤดูร้อน 2020

ประเทศมาลาวี จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศมาลาวีได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศมัลดีฟส์ในพาราลิมปิกฤดูร้อน 2020

ประเทศมัลดีฟส์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศมัลดีฟส์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศมอริเชียสในพาราลิมปิกฤดูร้อน 2020

ประเทศมอริเชียส จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศมอริเชียสได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 4 คน เข้าร่วมการแข่งขันใน 1 ชนิดกีฬา
ประเทศโมซัมบิกในพาราลิมปิกฤดูร้อน 2020

ประเทศโมซัมบิก จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโมซัมบิกได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศไนเจอร์ในพาราลิมปิกฤดูร้อน 2020

ประเทศไนเจอร์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศไนเจอร์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
การฉีดวัคซีนโควิด-19 ในดินแดนปาเลสไตน์

การฉีดวัคซีนโควิด-19 ในดินแดนปาเลสไตน์ โดยองค์การบริหารแห่งชาติปาเลสไตน์ ได้เริ่มการรณรงค์ในวันที่ 2 กุมภาพันธ์ พ.ศ. 2564 โดยรัฐมนตรีกระทรวงสาธารณสุขปาเลสไตน์ พญ. มัย อัล-คัยลา ได้รับวัคซีนเข็มแรกพร้อมกับเจ้าหน้าที่กระทรวงสาธารณสุขที่ทำงานในศูนย์บำบัด คัดกรอง และคัดแยกโรคโควิด-19 ในเมืองรอมัลลอฮ์ การขนส่งวัคซีนชุดแรกมาถึงฉนวนกาซาในวันที่ 17 ของเดือนเดียวกัน หลังจาก "การอนุมัติจากระดับการเมือง" ให้อิสราเอลผ่านเข้ามาได้
อิสราเอลซึ่งมีอำนาจโดยพฤตินัยในดินแดนปาเลสไตน์ ได้เริ่มโครงการฉีดวัคซีนเมื่อปลายปี พ.ศ. 2563 ซึ่งองค์กรทางด้านสิทธิมนุษยชนกล่าวว่า อิสราเอลมีหน้าที่รับผิดชอบในการฉีดวัคซีนให้ชาวปาเลสไตน์ที่อยู่ภายใต้การยึดครอง กลุ่มดังกล่าวเน้นว่าอิสราเอลต้องให้ชาวปาเลสไตน์เข้าถึงวัคซีนชนิดเดียวกับที่ผู้ตั้งถิ่นฐานชาวยิวได้รับ โดยอ้างถึงกฎหมายระหว่างประเทศที่กำหนดความรับผิดชอบของหน่วยงานที่ทำการยึดครอง
อย่างไรก็ตาม อิสราเอลได้จำกัดการฉีดวัคซีนให้กับคนงานชาวปาเลสไตน์ในเขตตั้งถิ่นฐานของชาวยิวที่สร้างขึ้นบนดินแดนเวสต์แบงก์ นักเคลื่อนไหวด้านสิทธิมนุษยชนอธิบายว่าการเคลื่อนไหวดังกล่าวเป็น “โอกาสราคาถูก” ในการสร้างแรงสนับสนุนทางการเมือง ทางการอิสราเอลพยายามปกป้องผู้อยู่อาศัยชาวยิวจากการปะปนกับคนงาน และทำการประชาสัมพันธ์ว่าคนงาน 100,000 คนได้รับการฉีดวัคซีนในโครงการดังกล่าว
องค์การบริหารแห่งชาติปาเลสไตน์ได้อนุมัติให้ดำเนินการฉีดวัคซีนสปุตนิกของรัสเซียจำนวน 2 ล้านโดส โดยได้รับงบประมาณจากโครงการโคแว็กซ์ ผ่านองค์การสหประชาชาติ องค์การบริหารแห่งชาติปาเลสไตน์ถูกวิพากษ์วิจารณ์ว่าล้มเหลวตั้งแต่ต้นในการเรียกร้องให้หน่วยงานด้านสาธารณสุขจัดหาวัคซีนให้กับชาวปาเลสไตน์ทั้งหมด และการจัดการผู้ไม่สมควรได้รับการฉีดวัคซีนที่ใช้อภิสิทธิ์
การอนุมัติวัคซีน.
วัคซีนสปุตนิกวี.
วันที่ 11 มกราคม พ.ศ. 2564 กองทุนเพื่อการลงทุนโดยตรงของรัสเซีย  ได้ประกาศว่ากระทรวงสาธารณสุขปาเลสไตน์ได้ขึ้นทะเบียนวัคซีนสปุตนิกวี เพื่อใช้ในกรณีฉุกเฉิน จึงเป็นดินแดนแรกในตะวันออกกลางที่ขึ้นทะเบียนวัคซีนดังกล่าว
วัคซีนสปุตนิกไลต์.
เมื่อวันที่ 31 พฤษภาคม พ.ศ. 2564 กองทุนเพื่อการลงทุนโดยตรงของรัสเซียได้ประกาศว่ากระทรวงสาธารณสุขปาเลสไตน์ได้ขึ้นทะเบียนวัคซีนสปุตนิกไลต์ ซึ่งเป็นชนิดฉีดครั้งเดียว เพื่อใช้ในกรณีฉุกเฉิน
ราชอาณาจักรนาโปลี (นโปเลียน)

ราชอาณาจักรนาโปลี  หรือ ราชอาณาจักรเนเปิลส์  เป็นรัฐบริวารของฝรั่งเศส เมื่อพระเจ้าเฟอร์ดินานด์ที่ 4 และ 7 แห่งนาโปลีและซิซิลี แห่งราชวงศ์บูร์บง อยู่ฝ่ายของสหสัมพันธมิตร ต่อกรกับจักรพรรดินโปเลียน และผลลัพธ์ในทางกลับกันคือพระองค์ถูกขับไล่ออกจากราชอาณาจักรโดยการรุกรานของฝรั่งเศส โฌแซ็ฟ โบนาปาร์ต พี่ชายของจักรพรรดินโปเลียน ได้รับการแต่งตั้งเป็นพระมหากษัตริย์แห่งนาโปลี แทนที่พระเจ้าเฟอร์ดินานด์ โฌแซ็ฟได้รับพระราชทานบรรดาศักดิ์เป็น "เจ้าชายแห่งนาโปลี" เพื่อเป็นมรดกแก่ลูกหลานของโฌแซ็ฟ เมื่อโฌแซ็ฟกลายเป็นพระมหากษัตริย์แห่งสเปนใน ค.ศ. 1808 นโปเลียนแต่งตั้งน้องเขยของเขา ฌออากีม มูว์รา ให้ขึ้นมาเป็นพระมหากษัตริย์แทน ภายหลังมูว์ราโดนถอดถอนโดยการประชุมใหญ่แห่งเวียนนา ใน ค.ศ. 1815 ภายหลังปะทะกับจักรวรรดิออสเตรียในสงครามนาโปลี ซึ่งเขาได้รับความปราชัยอย่างเด็ดขาดในยุทธการตูแร็งติโน
ถึงแม้ว่าพระมหากษัตริย์ของนโปเลียน จะมีชื่อเรียกอย่างเป็นทางการว่า พระมหากษัตริย์แห่งนาโปลีและซิซิลี ก็ตาม แต่การที่บริเตนมีอำนาจในทะเลเมดิเตอร์เรเนียนนั้น ทำให้ฝรั่งเศสไม่สามารถเข้าควบคุมดินแดนซิซิลี ที่ซึ่งพระเจ้าเฟอร์ดินานด์ได้หลบหนีไป และอำนาจของจักรวรรดิฯ ถูกจำกัดขอบเขตอยู่ในราชอาณาจักรนาโปลีบนแผ่นดินใหญ่อยู่อย่างเพียงลำพัง ในขณะที่พระเจ้าเฟอร์ดินานด์ ยังคงพำนักอยู่และได้ปกครองดินแดนของราชอาณาจักรซิซิลี
ด้วยจิตวิญญาณแห่งการปรับปรุงให้ทันสมัยในสมัยของการปฏิวัติฝรั่งเศส ระบอบการปกครองของโฌแซ็ฟและมูว์รา จึงได้ดำเนินแผนงานการปฏิรูปอย่างกว้างขว้าง ต่อองค์กรและโครงสร้างของราชอาณาจักรศักดินาโบราณ ในวันที่ 2 สิงหาคม ค.ศ. 1806 ได้มีการยกเลิกระบบศักดินา และสิทธิ์และอภิสิทธิ์ทั้งหมดของชนชั้นขุนนางถูกยกเลิก การเก็บภาษีที่นาก็ได้สิ้นสุดลง และการจัดเก็บภาษีทั้งหมด ก็ค่อย ๆ ถูกควบคุมจากส่วนกลางโดยตรง ในขณะเดียวกัน รัฐบาลก็ได้นำผู้รับจ้างออกจากระบบการจัดเก็บภาษี และชดเชยผู้ที่สูญเสียอภิสิทธิ์ของการเก็บภาษีจากระบบศักดินาด้วยพันธบัตร ระบบไฟถนนสาธารณะระบบแรก ซึ่งจำลองมาจากกรุงปารีส ก็ถูกติดตั้งในเมืองนาโปลีในรัชสมัยของโฌแซ็ฟ เช่นกัน
อาสนวิหารแม่พระบังเกิด (ซาราเยโว)

โบสถ์อาสนวิหารแม่พระบังเกิด (Cathedral Church of the Nativity of the Theotokos) เป็นโบสถ์ออร์ทอดอกซ์เซอร์เบีย ตั้งอยู่ในซาราเยโว เป็นโบสถ์ที่ใหญ่ที่สุดของนิกายในซาราเยโว และเป็นหนึ่งในโบสถ์ที่ใหญ่ที่สุดของนิกาย
อาสนวิหารสร้างขึ้นเพื่อระลึกถึงการสมภพของพระมารดาพระเจ้า สร้างขึ้นในปี 1863 ถึง 1868 สร้างขึ้นด้วยแปลนแบบบาซิลิกาสามส่วน แปลนทรงกางเขน
เมื่อโบสถ์เริ่มก่อสร้างนั้น ซาราเยโวเป็นส่วนหนึ่งของบอสเนียวีลาเยต มณฑลของจักรวรรดิออตโตมัน สร้างขึ้นด้วยเงินมูลค่า 36,000 ดูตาก ซึ่งส่วนใหญ่มากจากการบริจาคของวานิชชาวเซอร์เบียในเมือง นำโดยมาโนยโล เยฟตาโนวิช ผู้บริจาค 2,000 ดูตาก นอกจากนี้ สุลต่านแห่งออตโตมัน อับดูลลาซิซ และเจ้าชายแห่งเซอร์เบีย มีไฮโล โอเบรโนวิช ต่างบริจาคคนละ 5000 ดูตาก นอกจากนี้ซาร์แห่งรัสเซีย อะเล็กซานเดอร์ที่สอง ยังส่งช่างฝีมือระดับสูงมาช่วยก่อสร้างไอคอนโนสเตซิสในโบสถ์ด้วย
อุทยานประติมากรรมโลกฉางชุน

อุทยานประติมากรรมโลกฉางชุน  ตั้งอยู่ในเมืองฉางชุน มณฑลจี๋หลิน ประเทศจีน เป็นอุทยานที่รวบรวมงานศิลปะและประติมากรรมแบบตะวันออกและตะวันตก ที่จัดแสดงอยู่ในภูมิทัศน์ธรรมชาติและดำเนินกิจการเป็นสวนนันทนาการ ได้รับการรับรองว่าเป็นสถานที่ท่องเที่ยวระดับ AAAAA ในประเทศจีน และได้ชื่อว่าเป็นสวนที่มีผลงานประติมากรรมมากที่สุดในโลก คือมีมากถึง 400 ชิ้น จากศิลปิน 270 คน จาก 212 ประเทศทั่วโลก
ประวัติ.
สวนประติมากรรมโลกฉางชุน ก่อตั้งขึ้นในปี พ.ศ. 2544 และเปิดอย่างเป็นทางการในเดือนกันยายน พ.ศ. 2546 อุทยานครอบคลุมพื้นที่ 92 เฮกตาร์ (575 ไร่) รวมถึงทะเลสาบ 11 เฮกตาร์ (71.5 ไร่) ผสมผสานระหว่างภูมิทัศน์ทางธรรมชาติและภูมิทัศนทางวัฒนธรรม ด้วยแนวคิด "มิตรภาพ ความสงบสุข และฤดูใบไม้ผลิ" สวนแห่งนี้ผสมผสานวัฒนธรรมและศิลปะตะวันออก-ตะวันตกที่เป็นเอกลักษณ์
แนวคิดและโครงสร้าง.
หอคอยประติมากรรมซึ่งสร้างจากแนวคิด "มิตรภาพ สันติภาพ และฤดูใบไม้ผลิ" ได้รับการออกแบบร่วมโดยปรมาจารย์ด้านประติมากรรมที่มีชื่อเสียงในประเทศจีน Ye Shan, Pan He, Cheng Yun Xian, Wang Keqing และ Cao Chunsheng สูง 29.5 เมตร (97) ฟุต) ประกอบด้วยรูปประติมากรรมนูนสูงหญิงสาว ดอกไม้ และนกพิราบแห่งสันติภาพ ล้อมรอบด้วยห้าทวีปห้ากลุ่มของรูปปั้นทองสำริดหล่อและรูปประติมากรรมนูนต่ำหินอ่อนสีขาว ได้รับรางวัลงานการจัดแสดงนิทรรศการผลงานประติมากรรมเมืองแห่งชาติครั้งที่สาม
อาคารพิพิธภัณฑ์ประติมากรรมฉางชุนซึ่งมีพื้นที่ 12,500 ตารางเมตร ตั้งอยู่ภายในสวน ในอาคารมีพื้นที่จัดแสดงนิทรรศการพิเศษ ซึ่งปัจจุบันจัดแสดงงานแกะสลักไม้ Conde ม้าอัฟริกาที่มีมนต์ขลังหลายร้อยชิ้นและประติมากรที่มีชื่อเสียงทั้งชาวจีนและต่างประเทศจำนวนมาก
นอกจากนั้นยังประกอบด้วยอาคารจัดแสดง 4 แห่งภายในสวนได้แก่ หอศิลป์ประติมากรรมฉางชุน, พิพิธภัณฑ์เว่ยเสี่ยวหมิง, พิพิธภัณฑ์ศิลปะแอฟริกันซงซานและฮั่นหรง และพิพิธภัณฑ์ศิลปะประติมากรรมฉางชุน
วเย็ชนาวาตรา

เปลวเพลิงนิรันดร์ หรือ วเย็ชนาวาตรา (Вјечна ватра) เป็นอนุสรณ์สถานระลึกถึงเหยื่อของสงครามโลกครั้งที่สองในซาราเยโว ประเทศบอสเนียและเฮเซอร์โกวีนา ตั้งขึ้นเมื่อ 6 เมษายน 1946 วันครบรอบหนึ่งปีของการได้รับอิสระจากการปกครองระยะเวลาสี่ปีโดยนาซีเยอรมนีและโครเอเชียฟาสซิสต์
อนุสรณ์ออกแบบโดยสถาปนิก Juraj Neidhardt และตั้งอยู่ใจกลางกรุงซาราเยโว
จารึก.
จารึกบนผนังของอนุสรณ์ทำเป็นแถบสีที่ตรงกับแถบสามสีในธงชาติของยูโกสลาเวีย จารึกมีเนื้อหาว่า
ประเทศโปแลนด์ในพาราลิมปิกฤดูร้อน 2020

ประเทศโปแลนด์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโปแลนด์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 89 คน เข้าร่วมการแข่งขันใน 12 ชนิดกีฬา
ประเทศโปรตุเกสในพาราลิมปิกฤดูร้อน 2020

ประเทศโปรตุเกส จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโปรตุเกสได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 33 คน เข้าร่วมการแข่งขันใน 8 ชนิดกีฬา
ประเทศกาตาร์ในพาราลิมปิกฤดูร้อน 2020

ประเทศกาตาร์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกาตาร์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศโรมาเนียในพาราลิมปิกฤดูร้อน 2020

ประเทศโรมาเนีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโรมาเนียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
ประเทศรวันดาในพาราลิมปิกฤดูร้อน 2020

ประเทศรวันดา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศรวันดาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 12 คน เข้าร่วมการแข่งขันใน 1 ชนิดกีฬา
ธรรมบาล

ธรรมบาล (ทิเบต: ཆོས་སྐྱོང་ (ไวลี: "chos skyong"), จีน: 達磨波羅, , 護法鬼神, 諸天鬼神, 護法龍天, 諸天善神,) เป็นเทพโกรธวิฆนันตกะในศาสนาพุทธ ความหมายของธรรมบาลคือ "ผู้ปกป้องธรรม" หรืออาจแปลเป็น "ผู้ปกป้องกฎ" (ธรรมแปลว่ากฎ) ธรรมบาลแบ่งออกเป็นสองแบบ คือ ผู้พิทักษ์ทางโลก และผู้พิทักษ์ทางปัญญา มีเพียงแบบหลังเท่านั้นที่เป็นสิ่งมีชีวิตซึ่งบรรลุแล้ว
ในธรรมเนียมมหายานและตันตระ โดยทั่วไปแสดงประติมานวิทยาของธรรมบาลในรูปที่มีความดุร้ายและโกรธเกรี้ยว ซึ่งมีไว้เพื่อแสดงเจตจำนงในการปกปักษ์ศาสนิกชนและขจัดสิ่งชั่วร้ายออกไป ธรรมบาลจัดเป็นหนึ่งใน "อัษฏคัตยะ" (อมนุษย์แปดจำพวก) ซึ่งที่เหลือคือครุฑ, เทวดา, นาค, ยักษ์, คนธรรพ์ อสูร, กินนร และ มโหราคะ
ส่วนในประติมานวิทยาของวัชรยานและทางกา ธรรมบาลมีลักษณะน่ากลัว มีหลายหัว หลายมือ หลายเท้า, มีผิวกายน้ำเงิน ดำ หรือแดง มีเขี้ยว และแสดงออกอย่างดุร้าย ทั้งนี้ความดุร้ายนี้แสดงออกเพื่อประโยชน์ของศาสนิกชนทั้งนั้น
ปรากฏหลักฐานการบูชาธรรมบาลในธรรมเนียมทิเบตย้อนไปถึงต้นคริสต์ศตวรรษที่ 8
สำนักแฟรงก์เฟิร์ต

สำนักแฟรงก์เฟิร์ต  เป็นสำนักคิดทางทฤษฎีสังคมและปรัชญาแนววิพากษ์ สำนักนี้ก่อตั้งในประเทศเยอรมนีในช่วงสาธารณรัฐไวมาร์ ซึ่งมีรากฐานทางด้านวิชาการอยู่ที่สถาบันวิจัยสังคมของมหาวิทยาลัยเกอเทอแห่งแฟรงก์เฟิร์ต ประกอบด้วยปราชญ์, นักวิชาการ, นักปรัชญา และผู้ที่ไม่ชื่นชอบระบบเศรษฐกิจสังคมแบบผสม (ทุนนิยม, ฟาสซิสต์, คอมมิวนิสต์) มีจุดมุ่งหมายเพื่อทำการตรวจสอบทฤษฎีสังคมที่มีอยู่แล้ว, พัฒนาทฤษฎีแนวใหม่ขึ้นมาโดยใช้หลักการ "วิพากษ์" (critical) อันเป็นแนวทางสำคัญของสำนัก และบูรณาการความรู้จากสหสาขาวิชาเป็นองค์ความรู้ใหม่เพื่อใช้วิเคราะห์ปัญหาสังคมร่วมสมัย โดยใช้ทฤษฎีลัทธิมาคส์เป็นแกนหลักของการศึกษาเพื่ออธิบายสภาพเงื่อนไขทางสังคมให้กระจ่างชัดยิ่งขึ้น นักคิดคนสำคัญสุดของสำนักนี้คือเยือร์เกิน ฮาเบอร์มัส
นักทฤษฎีของสำนักแฟรงก์เฟิร์ต พยายามอธิบายความล้มเหลวของการปฏิวัติโดยชนกรรมาชีพในยุโรปตะวันตกภายหลังสงครามโลกครั้งที่หนึ่ง จนถึงการเรืองอำนาจของระบอบนาซี พวกเขามุ่งเน้นการวิพากษ์เพื่อตั้งคำถามกับสังคม พวกเขาเชื่อว่าการวิพากษ์จะนำไปสู่ความเปลี่ยนแปลงทางสังคม
โทนี ข่าน

โทนี่ ข่าน (Tony Khan) เกิด 10 ตุลาคม ค.ศ. 1982 เป็นนักธุรกิจและผู้บริหารกีฬาที่รู้จักกันดีในวงการ อเมริกันฟุตบอล ,มวยปล้ำอาชีพ และซอกเกอร์ เป็นเจ้าของร่วมทีม Jacksonville Jaguars ของเนชันแนลฟุตบอลลีก (NFL) และFulham F.C. ของอีเอฟแอลแชมเปียนชิป ข่านยังเป็นที่รู้จักในฐานะผู้ก่อตั้ง, เจ้าของร่วม, ประธาน, และ CEO ของสมาคมมวยปล้ำอาชีพAll Elite Wrestling
โทนี่ ข่าน เป็นลูกชายของนักธุรกิจ Shahid Khan โดยได้ซื้อทีมต้องจากบิดาJacksonville Jaguars ในปี 2011 และFulham F.C. ในปี 2013
นอกจากบทบาทด้านการบริหารกีฬา โทนี่ ข่าน ยังมีส่วนสำคัญในการพัฒนาแนวทางการจัดการทีมและการวิเคราะห์ข้อมูลเชิงลึก โดยเขาดำรงตำแหน่ง Chief Football Strategy Officer ให้กับ Jacksonville Jaguars และผู้อำนวยการฝ่ายวิเคราะห์ของ Fulham F.C. เขาได้รับการยอมรับว่าเป็นผู้บุกเบิกการนำเทคโนโลยีและสถิติมาประยุกต์ใช้ในวงการกีฬาอย่างมีประสิทธิภาพ ทั้งในระดับสโมสรฟุตบอลและมวยปล้ำอาชีพ
อาซูซะ อากาเนะ

อาซูซะ อากาเนะ (อักษรโรมัน: Azusa Akane; ชื่อเล่น: อาซูเนียน; 14 มีนาคม ค.ศ. 1994 –) เป็นกราเวียร์ไอดอล, ผู้มีชื่อเสียงทางโทรทัศน์ และอดีตนักแสดงเอวีชาวญี่ปุ่น ซึ่งเธอเกิดที่โตเกียว
ประวัติและชีวิตส่วนตัว.
ในบล็อกของเธอเมื่อวันที่ 23 พฤษภาคม ค.ศ. 2013 ได้มีการประกาศว่าจะมีการเปิดตัวผลงานเอวีผูกขาดสำหรับบริษัทไอเดียพอกเกตในวันที่ 19 มิถุนายน
งานอดิเรกของเธอคือการนอนและการกิน ส่วนอาหารที่เธอขอบคือช็อกโกแลต
สวนประติมากรรมจิ้งอัน

สวนประติมากรรมจิ้งอัน  เป็นสวนประติมากรรม ตั้งอยู่ทางตะวันออกของในเขตจิ้งอัน ของเซี่ยงไฮ้ ประเทศจีน มีพื้นที่ทั้งหมดประมาณ 65,000 ตารางเมตร สวนประติมากรรมนี้อยู่ในพื้นที่เดียวกันกับพิพิธภัณฑ์ประวัติศาสตร์ธรรมชาติเซี่ยงไฮ้ และไม่ไกลจากถนนหนานจิงซี
ประวัติ.
สวนระยะแรก มีพื้นที่ 30,000 ตารางเมตร เริ่มก่อสร้างในเดือนตุลาคม พ.ศ. 2550 แล้วเสร็จในปี พ.ศ.2551 ต่อมาในเดือนเมษายน พ.ศ.2553 การขยายพื้นที่สวนระยะที่สองแล้วเสร็จสมบูรณ์
ในเดือนเมษายน 2558 ของพิพิธภัณฑ์ประวัติศาสตร์ธรรมชาติเซี่ยงไฮ้ เปิดอย่างเป็นทางการ ภายในพื้นที่สวนประติมากรรมจิ้งอัน
ผังภายในสวน.
พื้นที่ชมทัศนียภาพสวนบ๊วย.
พื้นที่ชมทัศนียภาพสวนบ๊วย (梅园景区) ใช้แนวคิดของการทำสวนแบบดั้งเดิมผสมผสานการจัดแสดงแบบสวนสมัยใหม่ ที่สร้างขึ้นในพื้นที่เกือบหนึ่งหมื่นตารางเมตร จุดเด่นคือกำแพงหินสลักวัฒนธรรม "การชมดอกเหมย์บาน" (ดอกบ๊วย) ซึ่งมีประวัติยาวนานกว่า 1,700 ปี
พื้นที่แกเลอรีด้านใต้.
พื้นที่แกเลอรีด้านใต้ (长廊南广场; South Square Gallery) ติดกับทางเข้าที่ 1 ของสวนประติมากรรมจิ้งอัน เป็นทางเดินยาวที่รายรอบด้วยต้นซากุระ วลาที่ดีที่สุดในการดูดอกซากุระบานคือ เดือนมีนาคม
แถบไม้ดอก.
อยู่ในช่วงกลางของสวนประติมากรรม ตกแต่งด้วยไม้ดอกในแต่ละฤดู หลากหลายชนิดจากทั่วโลก
วัดไทยวัฒนาราม

วัดไทยวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าสายลวด อำเภอแม่สอด จังหวัดตาก มีที่ดินตั้งวัดเนื้อที่ 11 ไร่ 1 งาน 90 ตารางวา พื้นที่ตั้งวัดเป็นที่ราบสูงอยู่ท่ามกลางหมู่บ้านมีกำแพงวัดล้อมรอบบริเวณที่ตั้งวัด
วัดไทยวัฒนารามตั้งวัดเมื่อ พ.ศ. 2445 เดิมชื่อ วัดแม่ตาว ตามชื่อหมู่บ้าน หรืออีกชื่อคือ วัดแม่ตาวเงี้ยว หรือ วัดไทยใหญ่ ต่อมาได้เปลี่ยนเป็น "วัดไทยวัฒนาราม" เมื่อวันที่ 17 มกราคม พ.ศ. 2499 ได้รับพระราชทานวิสุงคามสีมาวันที่ 23 สิงหาคม พ.ศ. 2499 มีพระอูเกตะละ จากเมืองสี่ป้อ รัฐฉาน ประเทศพม่า เป็นเจ้าอาวาสรูปแรก ครั้นในปี พ.ศ. 2500 กระทรวงศึกษาธิการได้ประกาศให้วัดนี้เป็นวัดพระพุทธศาสนา
อาคารเสนาสนะที่สำคัญ ได้แก่ อุโบสถกว้าง 15 เมตร ยาว 20 เมตร สร้าง พ.ศ. 2502 กุฏิสงฆ์ จำนวน 2 หลัง เป็นอาคารคอนกรีต 2 ชั้น 1 หลัง อาคารไม้ชั้นเดียว 1 หลัง และศาลาการเปรียญกว้าง 21 เมตร ยาว 35 เมตร สร้าง พ.ศ. 2514 ปูชนียวัตถุ ได้แก่ พระประธาน "พระพุทธมหามุณี" ซึ่งเป็นพระพุทธรูปที่จำลองมาจากพระพุทธมหามุณี พระเพลากว้าง 5 ศอก 1 ฟุตเศษ วัดยังมีรูปปั้นหงส์สีทองและเจดีย์โกนวินทรงเครื่องสีทอง รวมถึงเป็นที่ตั้งของพิพิธภัณฑ์พระพุทธศาสนา ซึ่งเป็นอาคารชั้นเดียวจัดแสดงความเป็นมาของการเผยแผ่พระพุทธศาสนา ภายในยังเป็นที่ประดิษฐาน พระพุทธรูปหินอ่อนศิลปะแบบพม่าทั้งแบบทรงเครื่องและไม่ได้ทรงเครื่องจำนวนมาก
วัดหนองโรงรัตนาราม

วัดหนองโรงรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองผักนาก อำเภอสามชุก จังหวัดสุพรรณบุรี ที่ดินตั้งวัดมีเนื้อที่ 30 ไร่ 14 ตารางวา
วัดหนองโรงรัตนารามตั้งวัดเมื่อวันที่ 20 พฤษภาคม พ.ศ. 2473 ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2511 เขตวิสุงคามสีมา กว้าง 40 เมตร ยาว 80 เมตร การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2497
อาคารเสนาสนะที่สำคัญ ได้แก่ วิหารก่อด้วยอิฐฉาบปูนทรงสี่เหลี่ยมผืนผ้ากว้าง 5 เมตร ยาว 8 เมตร ยังคงมีผนังหุ้มกลองด้านหลังเหลืออยู่ค่อนข้างมากส่วนผนังข้างเหลือเพียงเล็กน้อย ปัจจุบันทางวัดได้ก่อเสริมผนังเพิ่มเติมขึ้น และยังสร้างหลังคาคลุมใหม่ เจดีย์มีสภาพค่อนข้างพังทลายมากตั้งอยู่ด้านหน้าของวิหารองค์เจดีย์เป็นทรงสี่เหลี่ยมย่อมุม มีซุ้มอยู่ 4 ด้าน ส่วนยอดพังทลายมาหมดแล้ว สันนิษฐานว่าเป็นศิลปะอยุธยา อุโบสถ กว้าง 17 เมตร ยาว 20 เมตร สร้างเมื่อ พ.ศ. 2512 ศาลาการเปรียญ กว้าง 24 เมตร ยาว 44 เมตร สร้างเมื่อ พ.ศ. 2536 กุฏิสงฆ์ จำนวน 9 หลัง หอสวดมนต์ กว้าง 11 เมตร ยาว 17.50 เมตร สร้างเมื่อ พ.ศ. 2531 ศาลาอเนกประสงค์ กว้าง 14 เมตร ยาว 24 เมตร และศาลาบำเพ็ญกุศลจำนวน 1 หลัง
เทสลาพาวเวอร์แพ็ก

เทสลาพาวเวอร์แพ็ก  เป็นผลิตภัณฑ์กักเก็บพลังงานแบบอยู่กับที่สำหรับแบตเตอรี่ลิเธียมไอออนแบบชาร์จไฟได้ มีไว้สำหรับธุรกิจหรือโครงการขนาดเล็กจากระบบสาธารณูปโภคด้านพลังงาน อุปกรณ์ดังกล่าวผลิตโดยเทสลาเอนเนอร์ยี ซึ่งเป็นบริษัทในเครือด้านพลังงานสะอาดของบริษัทเทสลา พาวเวอร์แพ็กจัดเก็บไฟฟ้าไว้สำหรับการเปลี่ยนโหลดเวลาใช้งาน, พลังงานสำรอง, การตอบสนองความต้องการ, ไมโครกริด, การรวมพลังงานหมุนเวียน, การควบคุมความถี่ และการควบคุมแรงดันไฟฟ้า พาวเวอร์แพ็กต้นแบบเครื่องแรกได้รับการติดตั้งในปี พ.ศ. 2555 ณ ที่ตั้งของลูกค้าอุตสาหกรรมไม่กี่ราย
เทสลาเอนเนอร์ยียังมีอุปกรณ์เก็บพลังงานแบตเตอรี่อื่น ๆ เช่น พาวเวอร์วอลล์สำหรับใช้ในบ้าน และเมกาแพ็กสำหรับใช้เป็นโครงข่ายไฟฟ้า
ประวัติ.
ความสำเร็จของการติดตั้งพาวเวอร์แพ็กในช่วงแรกทำให้เทสลาประกาศในเดือนเมษายน พ.ศ. 2558 ว่าจะใช้เทคโนโลยีของตนกับพาวเวอร์วอลล์ซึ่งเป็นระบบกักเก็บพลังงานภายในบ้าน
วัดไทยสามัคคี (จังหวัดตาก)

วัดไทยสามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่กาษา อำเภอแม่สอด จังหวัดตาก มีที่ดินตั้งวัดเนื้อที่ 19 ไร่
วัดไทยสามัคคี เดิมมีชื่อว่า วัดเหนือ หรือ วัดใหม่ สร้างขึ้นเป็นวัดนับตั้งแต่ประมาณ พ.ศ. 2482 ที่เรียกว่าวัดเหนือเพราะ บริเวณที่ตั้งวัดอยู่ต้นน้ำลำห้วยแม่กื้ดหลวง ซึ่งชาวบ้านเรียกเหนือน้ำ โดยมีท่านพระครูอุทัย เจ้าคณะตำบลแม่สอด วัดดอนไชย มาเป็นองค์ประธานในการก่อสร้าง ได้รับการถวายที่ดินจาก นายอ้าย หิรัญรัตน์ และ นายจักร แผ่กาษา เริ่มจากการก่อสร้างกุฏิขึ้น 1 หลัง เป็นไม้ไผ่มุงหลังคาด้วยแฝกพอเป็นที่พักพิงอาศัยของพระภิกษุสงฆ์และสามเณร 
เมื่อสร้างเสร็จแล้ว ท่านพระครูอุทัยได้ให้พระวัน (ครูบาวัน) มารักษาการแทนเจ้าอาวาสได้ 11 พรรษา ต่อมาเมื่อ พ.ศ. 2493 ได้นิมนต์ พระทอหล่อ กันทะวํโส มาเป็นแทนเจ้าอาวาส จนท่านมรณภาพเมื่อ พ.ศ. 2501 จึงได้นิมนต์ พระบุญช่วย โสปาโก มาเป็นเจ้าอาวาส ได้ 9 พรรษา ท่านก็ได้ย้ายไปอยู่ที่อื่น ต่อมาได้นิมนต์ พระสุคำ สุวณฺโณ เป็นแทนเจ้าอาวาสได้อีก 4 พรรษา ท่านได้ย้ายไปเรียนหนังสือต่างจังหวัด จน พ.ศ. พ.ศ. 2526 ได้นิมนต์ พระอธิการบุญทา อกฺกวณฺโณ มาเป็นแทนเจ้าอาวาสได้ 8 พรรษา ก็ได้ลาสิกขา ต่อมา พ.ศ. 2534 ได้นิมนต์พระอำพร กนฺตวีโร มาเป็นเจ้าอาวาสวัดไทยสามัคคี ต่อมาได้รับพระราชทานสมณศักดิ์เป็น พระครูเมธากิจโกศล เจ้าคณะตำบลชั้นโท ตำบลแม่กาษา เมื่อวันที่ 3 มกราคม 2552
อาคารเสนาสนะต่าง ๆ มี อุโบสถ วิหารประดิษฐาน หลวงพ่อทันใจ "รัตนมุงเมือง" ศาลาการเปรียญ และพิพิธภัณฑ์ท้องถิ่น ฯลฯ
เอนเดฟเวอร์ (บริษัท)

เอนเดฟเวอร์ กรุ๊ป โฮลดิ้งส์ อิงค์ (เดิมชื่อ William Morris Endeavour Entertainment; WME หรือ WME-IMG) หรือเรียกโดยทั่วไปว่า เอนเดฟเวอร์ เป็นบริษัทโฮลดิ้งสัญชาติอเมริกันของผู้มีพรสวรรค์และหน่วยงานสื่อ โดยมีสำนักงานหลักในเบเวอร์ลีฮิลส์ รัฐแคลิฟอร์เนีย สหรัฐ บริษัทก่อตั้งขึ้นในเดือนเมษายน พ.ศ. 2552 หลังจากการควบรวมกิจการของ วิลเลียมมอร์ริสเอเยนซี่ และ เอนเดฟเวอร์ทาเลนต์เอเยนซี่ดั้งเดิม เอนเดฟเวอร์เป็นตัวแทนของศิลปินในภาพยนตร์ โทรทัศน์ เพลง ละครเวที สื่อดิจิทัล และสิ่งพิมพ์ นอกจากนี้ยังเป็นตัวแทนของ NFL และ NHL เอนเดฟเวอร์เป็นเจ้าของ อัลติเมตไฟติงแชมเปียนชิป และเคยเป็นเจ้าขององค์กรนางงามจักรวาล ระหว่างปี พ.ศ. 2558–2565 ก่อนขายกิจการให้กับเจเคเอ็น โกลบอล กรุ๊ป ของประเทศไทย
วัดโคกสวย

วัดโคกสวย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเจริญ อำเภอทับปุด จังหวัดพังงา ปัจจุบันเจ้าอาวาสคือพระครูกิตติธรรมธัช และเป็นเจ้าคณะตำบลทับปุด อำเภอทับปุด จังหวัดพังงา
วัดโคกสวยสร้างขึ้นเป็นวัดเมื่อ พ.ศ. 2420 โดยมีพ่อท่านรักษ์เป็นพระธุดงค์จากจังหวัดพัทลุง มาพำนักอยู่ที่ใต้ต้นตะเคียนซวยยึดเป็นที่พักสงฆ์ ต่อมาชาวบ้านอันมีนายเถื่อน นางทรัพย์ ณ ตะกั่วทุ่ง เป็นผู้นำได้ร่วมใจกันสร้างเป็นวัดขึ้นมาและให้ชื่อว่า วัดโคกซวย ต่อมาไดเปลี่ยนนามใหม่เป็น "วัดโคกสวย" เพื่อให้มีความหมายที่ไพเราะยิ่งขึ้น เนื่องจากชาวบ้านเข้าใจว่าคำว่า "ซวย" เป็นความหมายไม่ดี แต่แท้จริงแล้วคำว่า "ซวย" หมายถึง ไม้ตะเคียนซวย 
วัดได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2465 เขตวิสุงคามสีมากว้าง 10 เมตร ยาว 18 เมตร ได้ผูกพัทธสีมาเมื่อวันที่ 4 กรกฎาคม พ.ศ. 2468 ทางการศึกษาทางวัดเปิดสอนพระปริยัติธรรมตั้งแต่ พ.ศ. 2475 นอกจากนี้ยังได้ใน้ทางราชการสร้างโรงเรียนประถมศึกษาขึ้นในที่วัดอีกด้วย
สิ่งก่อสร้างได้แก่ อุโบสถหลังเก่ากว้าง 10 เมตร ยาว 18 เมตร สร้าง พ.ศ. 2450 โครงสร้างเป็นอาคารไม้ไม่มีฝาผนัง ศาลาการเปรียญกว้าง 15 เมตร ยาว 28 เมตร สร้าง พ.ศ. 2526 โครงสร้างคอนกรีตเสริมเหล็ก หอฉันกว้าง 15 เมตร ยาว 22 เมตร สร้าง พ.ศ. 2469 เป็นอาคาร 2 ชั้น ชั้นล่างสำหรับเก็บวัสดุ กุฏิสงฆ์จำนวน 9 หลัง โครงสร้างเป็นอาคารไม้ยกพื้นสูง สำหรับปูชนียวัตถุมี พระประธานในอุโบสถพร้อมด้วยอัครสาวก สร้างขึ้นเมื่อ พ.ศ. 2455 นอกจากนี้มีรูปเหมือนพระครูสิริวัฒนกิจ (พ่อท่านรักษ์) อดีตเจ้าอาวาส หล่อขึ้นไว้เป็นอนุสาวรีย์อีกด้วย
ตำบลโฆบรีซ

โฆบรีซ  เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 23 หมู่บ้าน จากสำมะโน พ.ศ. 2549 ตำบลนี้มีประชากร 6,338 คนใน 1,479 ครัวเรือน
วัดสุวรรณคูหา (จังหวัดพังงา)

วัดสุวรรณคูหา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระโสม อำเภอตะกั่วทุ่ง จังหวัดพังงา ที่ดินตั้งวัดเนื้อที่ 20 ไร่ พื้นที่ตั้งวัดเป็นบริเวณภูเขาถ้ำ 
ประวัติ.
วัดสุวรรณคูหาเป็นวัดที่ไม่ปรากฏประวัติการสร้างที่แน่ชัด มีเพียงเรื่องเล่าต่อกันมาว่า มีพระธุดงค์และสามเณรได้มาจำวัดที่วัดบน (ปัจจุบันเป็นวัดร้าง) ซึ่งอยู่คนละฝั่งคลองกับเขาถ้ำและพบว่าเขาหินปูนแห่งนี้มีถ้ำอยู่ตามเชิงเขา จึงได้เข้าไปพำนักอยู่และปรับปรุงเป็นวัดขึ้นมา เรียกว่า วัดถ้ำ 
จนกระทั่ง พ.ศ. 2344 พระยาบริสุทธิ์โลหะภูมินทราธิบดี (ถิ่น) ผู้สำเร็จราชการเมืองตะกั่วทุ่งกับพระเพชรคีรีศรีพิไชยสงคราม ปลัดเมือง ทั้งสองท่านเป็นบุตรสืบสกุลของพระยาโลหะภูพิสัย (พระตะกั่วทุ่ง ขุนดำ) ได้คิดบูรณะปฏิสังขรณ์วัดขึ้น โดยปรากฏหลักฐานเป็นศิลาจารึกภายในถ้ำ มีใจความสรุปได้ว่าพระยาบริสุทธิ์โลหภูมินทราธิบดี (ถิ่น) ผู้ว่าราชการเมืองตะกั่วทุ่งพระเพชรคีรีศรีพิไชยสงคราม (เหม็น) ปลัดเมืองผู้น้องได้ร่วมกันบูรณะปฏิสังขรณ์วัดโดยขุดลอกตกแต่งพื้นถ้ำ และก่อสร้างปูชนียวัตถุภายในถ้ำมีพระพุทธรูปปางต่าง ๆ ทั้งเล็กและใหญ่ ก่อพระปรางค์เพื่อบรรจุอัฐิบรรพบุรุษเมื่อสำเร็จแล้ว จึงได้จัดงานฉลองในปี พ.ศ. 2401 
เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู พระองค์เสด็จมาประพาสที่วัดสุวรรณคูหา เมื่อวันที่ 2 พฤษภาคม ร.ศ. 109 (พ.ศ. 2433) ทรงพระราชทานพระปรมาภิไธยย่อไว้บนผนังถ้ำว่า จปร. 109 (ภายหลังปรากฏจารึกพระปรมาภิไธยย่อ ในรัชกาลต่าง ๆ ทั้งพระนามพระบรมวงศานุวงศ์ เจ้านายและข้าราชการชั้นผู้ใหญ่เพิ่มขึ้นอีกเป็นจำนวนมาก) นอกจากนั้นพระบาทสมเด็จพระมงกุฎเกล้าเจ้าอยู่หัว เมื่อคราวเสด็จหัวเมืองปักษ์ใต้ พระองค์ได้ประทับเสวยพระกระยาหารกลางวันที่ถ้ำแจ้ง (ถ้ำในเขตวัดสุวรรณคูหา) วัดได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2496
อาคารเสนาสนะ.
อาคารเสนาสนะที่สำคัญ ได้แก่ อุโบสถ สร้าง พ.ศ. 2496 ศาลาการเปรียญ สร้าง พ.ศ. 2516 หอฉัน กุฏิสงฆ์ สำหรับปูชนียวัตถุ มีพระประธานในอุโบสถ ปางมารวิชัย พระพุทธรูปปางต่าง ๆ จำนวน 33 องค์ พระมหากัสสป ยืน 1 องค์ พระพุทธบาทจำลอง อนุสาวรีย์ วัดมีโบราณวัตถุ เช่น ศิลาจารึกของพระยาบริสุทธิ์โลหภูมินทราธิบดี (ถิน) 1 แผ่น ปรางค์บรรจุอัฐิตระกูล ณ ตะกั่วทุ่ง เจดีย์เล็กหน้าถ้ำ ใบเสมา บานประตูถ้ำ 2 แผ่น สิงโตจีนกระเบื้อง และมีเครื่องเบญจรงค์ต่าง ๆ 
ถ้ำ.
บริเวณที่ตั้งวัดมีภูเขา ซึ่งมีถ้ำใหญ่น้อย ถ้ำที่สำคัญ ได้แก่ ถ้ำใหญ่ ถ้ำแจ้ง ถ้ำมืด และถ้ำแก้ว เป็นแหล่งโบราณคดีที่ใช้เป็นที่พักอาศัยชั่วคราวของกลุ่มชนก่อนประวัติศาสตร์ สมัยหินใหม่ในสังคมเกษตรกรรม พบโบราณวัตถุมากมายภายในถ้ำ มีอายุราว 3,000-4,000 ปี มาแล้ว เช่น ภาชนะดินเผาและเศษภาชนะดินเผา เนื้อหยาบเผาด้วยอุณหภูมิต่ำ มีทั้งผิวเรียบและตกแต่งผิวด้วยลายขูดขีดและลายเรขาคณิต ขวานหินขัด ชนิดมีบ่าและไม่มีบ่า ทำจากหินฟลิ้นท์แจสเปอร์ คาลซิโดนี และหินทราย กำไล ทำจากเปลือกหอย หินทุบเลือกไม้ และลูกปัดสีส้ม ทำจากหินคาร์นีเลียน เปลือกหอยชนิดต่าง ๆ ได้แก่ หอยกาบ หอยแครง หอยน้ำพริก หอยกระดุมจุด หอยหลักควายและหอยติบ
ตำบลชูรอบ (จังหวัดฟอร์ส)

ชูรอบ  เป็นตำบลในอำเภอกลาง เทศมณฑลแอร์แซนจอน จังหวัดฟอร์ส ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 8,279 คนใน 1,829 ครัวเรือน
ศาสนาพุทธในเอเชียใต้

มีสองประเทศที่ส่วนใหญ่นับถือศาสนาพุทธในเอเชียใต้คือ ประเทศศรีลังกาและประเทศภูฏาน นอกจากนี้ยังพบศาสนาพุทธเป็นศาสนาชนกลุ่มน้อยในประเทศเนปาล อินเดีย (โดยเฉพาะในรัฐมหาราษฏระ ลาดัก และสิกขิม) และบังกลาเทศ พระพุทธเจ้า (เจ้าชายสิทธัตถะ โคตะมะ) ประสูติที่ลุมพินี ประเทศเนปาล
ประเทศภูฏานเป็นประเทศที่มีอัตราร้อยละพุทธศาสนิกชนมากที่สุดในเอเชียใต้ โดยมีมากกว่าร้อยละ 75 ถึงแม้ว่าอัตราร้อยละจะยังไม่ชัดเจนก็ตาม ศรีลังกามีพุทธศาสนิกชนร้อยละ 74 ซึ่งเป็นศาสนาประจำชาติด้วย ศาสนาพุทธยังเป็นศาสนาที่สำคัญที่สุดของชนกลุ่มน้อยในประเทศเนปาล (ร้อยละ 11 ของประชากรทั้งประเทศ) อินเดียมีพุทธศาสนิกชนร้อยละ 0.8 ซึ่งเติบโตขึ้นถี่ ๆ ในช่วงไม่กี่ปีที่ผ่านมา เพราะการเข้ารีตจากศาสนาฮินดูไปเป็นทลิต ส่วนศาสนาพุทธนิกายเถรวาทเป็นศาสนาที่มีผู้นับถือมากเป็นอันดับ 3 ในประเทศบังกลาเทศ ด้วยประชากรที่นับถือศาสนานี้มีร้อยละ 0.7 จากประชากรทั้งหมด